Krajevna skupnost Begunje

Svet krajevne skupnosti

Datum: 13.01.2020

**Z A P I S N I K**

**8. redne seje sveta KS, ki je bila 13.01.2020 ob 18,30 uri**

**v pisarni krajevne skupnosti**

**Prisotni:** Janez Gašperin, Jože Hajnrihar, Marija Hrovat, Sandi Jurejevčič, Matevž Langus,

 Liljana Leš, Mojca Markič in Jožica Režonja - člani sveta KS

 Emilija Kavčič – ravnateljica OŠ F. S. Finžgarja Lesce

 Jana Ulčar in Peter Kolman – predstavnika POŠ Begunje

**Opr. odsotni:** Tjaša Legat, Vesna Papler in Matjaž Trček

Po ugotovljeni sklepčnosti je predsednica predlagala

**Dnevni red:**

1. Potrditev zapisnika 7. redne seje sveta KS Begunje
2. Prometna ureditev OŠ Begunje: - pregled situacije

 - PZI prometne ureditve

 - opredelitev sveta KS

1. Priprava predlogov za nujna ter vzdrževalna dela na območju celotne KS Begunje v okviru proračuna za leto 2020.
2. Razno

**Ad.1.:** Na zapisnik 7. redne seje ni bilo pripomb, zato je bil sprejet

**Sklep št.1.: Sprejme in potrdi se zapisnik 7. redne seje sveta KS.**

**Ad.2.:** Gradivo za to točko dnevnega reda so dobili vsi vabljeni, sicer je zadeva znana, saj se vleče že od leta 2018. Stališče sveta je znano, t.j. da se prometna ureditev POŠ Begunje rešuje brez OPPN-ja, saj bi to pomenilo zamik realizacije za nekaj let.

V razpravi, ki je sledila pregledu izhodišč oz. stališč do pripravljenega projekta Zunanje ureditve POŠ Begunje, so sodelovali vsi prisotni in se z dokumentom strinjali. **Dokument je v prilogi zapisnika in je sestavni del sklepa sveta št. 2.**

Predsednica obrazloži, da je do premika pri reševanju tega vprašanja prišlo na podlagi svetniškega vprašanja občinske svetnice Vojke Jesenko.

Stališče sveta KS, OŠ F. S. Finžgarja Lesce in POŠ Begunje se skupaj s sklepom sveta pošljejo Občini Radovljica in Vojki Jesenko. O nadaljnjih postopkih se jo obvešča.

**Sklep št.2.: Zunanja ureditev OŠ Begunje se ne ureja z OPPN, temveč s spremembami projekta Zunanje ureditve OŠ Begunje, ki naj upošteva izhodišča navedena v drugem poglavju dokumenta "STALIŠČE SVETA KS BEGUNJE, OŠ BEGUNJE IN OŠ F.S. FINŽGAR LESCE do projekta Zunanje ureditve OŠ Begunje, Ronix, avgust 2018", ki je priloga tega sklepa. Projekt je potrebno zasnovati celostno, izvedba se lahko izvaja po fazah.**

**To se doseže s sodelovanjem projektanta pri pripravi nove variante projekta s predstavniki šole, KS Begunje in Občine Radovljica za pravilno razumevanje in razlago izhodišč ter sprotno izmenjavo mnenj o posameznih predlaganih rešitvah.**

**Ad.3.:**

a) Svet je zaključil prvo leto delovanja, nekaj starih zadev se je uredilo, porabila so se prihranjena sredstva. Pripraviti je potrebno plan za leto 2020. Ostanek sredstev iz leta 2019 še ni znan, kljub temu naj predstavniki vasi pregledajo stanje na terenu in pripravijo do naslednje seje predloge, pobude kaj nujnega je za urediti.

Obljubljeno imamo obnovo še enega mostu s tem, da je stanje mostu pri »Tomažinovi žagi« in »Jancu« pregledati ni se potem odločiti. – **Stanje mostov bo pregledal Sandi Jurejevčič.**

Določene zadeve, ki jih je potrebno urediti so že bile evidentirane:

* Oporni zid pri »Glažarju«
* Rake pri Gradišarju spuščajo – potreben ponovni ogled
* Ureditev odvodnjavanja na Mlaki
* JR za Elanom na Zgoši
* Ograja na mostu pri »Fentču«
* Mulda v Krpinu pri Gorzetiju
* Kanaleta za Mulejem v Poljčah

b) Janez Gašperin prenese pobudo Agrarne skupnosti Poljče za zagotovitev vode na sv. Petru, saj je to dolgoleten problem, ki ga rešujejo predvsem z dovažanjem pitne vode z vozilom PGD Begunje.

Ta problem se je neuspešno reševal že v letu 2018 (pridobili ponudbo za cisterno, ne pa financiranja), v novembru leta 2019 je s predsednikom Agrarne skupnosti opravila razgovor predsednica sveta in naročila naj zagotovijo tri ponudbe. Novih informacij nimamo.

Postavlja se tudi vprašanje smiselnosti zajema deževnice v cisterno, saj problem pitne vode s tem ne bo rešen.

c) Inventuro osnovnih sredstev opravi komisija imenovana v letu 2019 t.j.

Janez Gašperin

Mojca Markič

Tjaša Legat

d) Glede Ranzingerjeve vile o kateri ej bilo govora na 7. redni seji, Matevž Langus pove, da je predstavnica zavoda Manipura ugotovila, da so evropska sredstva časovno nedosegljiva zato je zadeva zastala. Jo pa objekt še zanima.

Nadalje poroča, da bodo evropska sredstva po novem namenjena sekundarnim zadevam, ne pa osnovnim potrebam npr. infrastrukturi.

e) Janeza Gašperina zanima ali je kaj novega okoli urejanja enosmernega prometa skozi Zgošo in poudari, da je potrebno študijo predstaviti krajanom.

S problemi v prometu je potrebno seznaniti odgovorne na občini in na DRI.

Odbor za prostor bo pripravil pregled vseh problemov v prometu na način kot je pripravil dokument za urejanje okolice POŠ in bo obravnavan na 9. redni seji.

f) Jožica Režonja opozori na številne prekope cest, ki s časom nastanejo udarne jame. Predlaga pregled cest in evidentiranje jam, prekopov,..

g) Matevž Langus prisotne seznani z dopisom Maxa Vrečka glede 7. redne seje sveta, ki naj bi bila zaprta za javnost.

Na dopis odgovori predsednica sveta v skladu s sklepom sveta, da vsa komunikacija poteka preko sveta in ne posameznih članov.

h) Predsednica apelira na člane sveta naj razmislijo na katerem področju so pripravljeni bolj sodelovati, saj je obveznosti veliko.

Janez Gašperin predlaga naj področje cest, sodelovanje s Komunalo prevzame Jože Hajnrihar.

Seja je bila končana ob 20,30 uri.

Zapisala: Predsednica sveta KS:
Jožica Hrovat Marija Hrovat